CELEX: 32021R0080
Language: hu
Date: 2021-01-27 00:00:00
Title: A Bizottság (EU) 2021/80 végrehajtási rendelete (2021. január 27.) a szén-dioxid egyszerű anyagként történő jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról (EGT-vonatkozású szöveg)

2021.1.28.   
               
               
                  HU
               
               
                  Az Európai Unió Hivatalos Lapja
               
               
                  L 29/10
               
            
         A BIZOTTSÁG (EU) 2021/80 VÉGREHAJTÁSI RENDELETE
         (2021. január 27.)
         a szén-dioxid egyszerű anyagként történő jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 23. cikke (5) bekezdésére, összefüggésben 13. cikke (2) bekezdésével,
         mivel:
         
                     (1)
                  
                  
                     2018. február 27-én a Dr. Knoell Consult GmbH kérelmet nyújtott be a Bizottsághoz az élelmiszer-minőségű szén-dioxid (E 290) egyszerű anyagként való jóváhagyására vonatkozóan (CAS-szám: 124-38-9). A kérelem rovarok és atkák elleni, betakarítás utáni füstölőszerként való felhasználásra vonatkozott.
                  
               
                     (2)
                  
                  
                     A szén-dioxid növényvédő szerekben való felhasználása 2009. szeptember 1. óta már engedélyezett (2), és szerepel az 540/2011/EU bizottsági végrehajtási rendelet (3) mellékletének A. részében.
                  
               
                     (3)
                  
                  
                     A szén-dioxid jelenleg több tagállamban is engedélyezett és forgalomban van növényvédő szerként. Az egyszerű anyagként történő jóváhagyás iránti kérelemben szereplő anyagazonosító specifikáció megegyezik a jóváhagyott hatóanyag specifikációjával.
                  
               
                     (4)
                  
                  
                     Bár a harmadik albekezdés úgy rendelkezik, hogy az élelmiszer egyszerű anyagnak tekintendő, az 1107/2009/EK rendelet 23. cikke (1) bekezdésének d) pontja kizárja az élelmiszer-minőségű szén-dioxid jóváhagyását, mivel egy anyag – egyéb kritériumok mellett – csak akkor hagyható jóvá egyszerű anyagként, ha növényvédő szerként nem forgalmazzák. Jelenleg azonban ez a helyzet az élelmiszer-minőségű szén-dioxid esetében.
                  
               
                     (5)
                  
                  
                     Ez a rendelet nem sérti a kérelmezők azon jogát, hogy az 1107/2009/EK rendelet 23. cikkének (3) bekezdése szerint újabb kérelmet nyújtsanak be a szén-dioxid egyszerű anyagként történő jóváhagyása érdekében azt követően, hogy a szén-dioxid hatóanyagként való jóváhagyásának érvényessége lejárt, és valamennyi szén-dioxidból álló növényvédő szer engedélye visszavonásra került vagy lejárt.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A szén-dioxid (E 290) nem hagyható jóvá egyszerű anyagként.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. január 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 309., 2009.11.24., 1. o.
         
         
            (2)  A Bizottság 2008/127/EK irányelve (2008. december 18.) a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).
         
            (3)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).